CELEX: 62020CN0282
Language: hr
Date: 2020-06-26 00:00:00
Title: Predmet C-282/20: Zahtjev za prethodnu odluku koji je 26. lipnja 2020. uputio Spetsializiran nakazatelen sad (Bugarska) – kazneni postupak protiv ZX

31.8.2020   
            
            
               HR
            
            
               Službeni list Europske unije
            
            
               C 287/29
            
         
      Zahtjev za prethodnu odluku koji je 26. lipnja 2020. uputio Spetsializiran nakazatelen sad (Bugarska) – kazneni postupak protiv ZX
      (Predmet C-282/20)
      (2020/C 287/46)
      Jezik postupka: bugarski
      
         Sud koji je uputio zahtjev
      
      Spetsializiran nakazatelen sad
      
         Stranke glavnog postupka
      
      ZX
      
         Prethodna pitanja
      
      Je li nacionalna zakonska odredba, odnosno članak 248. stavak 3. Zakonika o kaznenom postupku Republike Bugarske, u skladu s kojom se nakon završetka prvog ročišta u kaznenom postupku (pripremno ročište) ne predviđa nikakvo postupovno pravilo na temelju kojeg se mogu otkloniti sadržajna nejasnoća i nepotpunost optužnice koje dovode do povrede prava optuženika na informiranje o optužbama, u skladu s člankom 6. stavkom 3. Direktive 2012/13 (1) i člankom 47. Povelje?
      Ako je odgovor na to pitanje niječan: je li tumačenje nacionalnih odredbi o izmjeni optužnice koja državnom odvjetniku dopušta da na dan rasprave otkloni tu sadržajnu nejasnoću i nepotpunost optužnice na način da se stvarno i učinkovito uzme u obzir optuženikovo pravo na informiranje o optužbama u skladu s prethodno navedenim odredbama kao i s člankom 47. Povelje ili je izuzimanje iz primjene nacionalne zabrane prekida sudskog postupka i vraćanja predmeta državnom odvjetniku radi sastavljanja nove optužnice u skladu s prethodno navedenim odredbama?
      
         (1)  Direktiva 2012/13/EU Europskog parlamenta i Vijeća od 22. svibnja 2012. o pravu na informiranje u kaznenom postupku (SL 2012., L 142, str. 1). (SL, posebno izdanje na hrvatskom jeziku, poglavlje 19., svezak 15., str. 48.)